《钓鳌台》
宋代·李春叟

谁把渔竿老渭滨，拨开尘鞅对清薰。
乾坤洗荡台非旧，湖海凄凉我接君。
有客携家来上冢，无人载酒共论文。
山阴兴尽空归去，何处天风落五云。

作者简介：宋广州东莞人，字子先，赐号梅外处士。理宗宝祐间授惠州司户，有贤能声。景定间荐除肇庆府司理。元兵欲攻东莞，春叟乘舟往谒其帅，以死争，遂止。卒年八十。